
Ministru kabineta rīkojums Nr. 900
Rīgā 2022. gada 13. decembrī (prot. Nr. 64 18. §)
Par valsts nekustamā īpašuma "Bērzi" Murmastienes pagastā, Varakļānu novadā, nodošanu Varakļānu novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un 45. panta pirmo daļu atļaut Vides aizsardzības un reģionālās attīstības ministrijai nodot bez atlīdzības Varakļānu novada pašvaldības īpašumā valsts nekustamo īpašumu "Bērzi" (nekustamā īpašuma kadastra Nr. 7078 004 0287) – zemes vienību (zemes vienības kadastra apzīmējums 7078 004 0287) 0,9978 ha platībā un piecas būves (kadastra apzīmējums 7078 004 0287 001, 7078 004 0287 002, 7078 004 0287 003, 7078 004 0287 004 un 7078 004 0287 006) – Murmastienes pagastā, Varakļānu novadā (turpmāk – nekustamais īpašums), kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā, lai saskaņā ar likuma "Par pašvaldībām" 15. panta pirmās daļas 9. punktu to izmantotu pašvaldības autonomās funkcijas – sniegt palīdzību iedzīvotājiem dzīvokļa jautājumu risināšanā – īstenošanai.
· 2. Varakļānu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Varakļānu novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Varakļānu novada pašvaldība nodrošina šā rīkojuma 1. punktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā  minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

